Masarautar Bauchi wacce daular Funali ta kafa a farkon karni na 19 a jihar Bauchi yanzu ta Najeriya, tare da babban birninta a Bauchi . Masarautar ta samo asali ne karkashin “kariya” ta Biritaniya a zamanin mulkin mallaka, kuma yanzu ana alakanta masarautar da masarautar gargajiya. Kafin jihadi na Fulani, yankin na Bauchi yana da kananan kabilu da yawa, wasunsu kuma suna magana da yaruka da Hausa, wasun su musulmai ne. Yankin na Bauchi ya ci nasara tsakanin Shekara alib 1809 zuwa shekara alib 1818 ta jarumawan Fulani karkashin jagorancin Yakubu gerawa, dan wani basarake wanda ya yi karatu a Sakkwato kuma ya yi karatu a karkashin Usman dan Fodio . Masarautar ta ci gaba da zama a karkashin mulkin daular musulunci ta Fulani har zuwa shekarar alib 1902 lokacin da Turawan Ingila suka mamaye babban birnin kasar ba tare da yin fada ba. Kasar Ingila ta soke cinikin bayi, wanda ya bunkasa har zuwa wannan lokaci, sannan ta nada sabon sarki, wanda ya mutu bayan 'yan watanni. A cikin shekara ta alib 1904 sarkin da ya yi nasara ya yi rantsuwa da rawanin Burtaniya.